Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 546/12/3306	Považská Bystrica, 22.8.2012
EEČ : 2-26-99-2012

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 200,00 € 
b.	Peňažná suma určená na všeobecne prospešné účely: 125,00 € 
c.	Suma odovzdaná štátu na peňažnú pomoc obetiam trestnej činnosti: 125,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-348/PU-PB-2012.
na tom skutkovom základe, že po predchádzajúcej dohode s XXXXX, nar. XXXXX, bytom XXXXX, XXXXX, prišiel dňa 30.09.2011 do Mestskej kaviarne v XXXXX, kde prevzal od XXXXX finančnú hotovosť vo výške 1.200,-€ na výrobu a dodanie kuchynskej linky na adresu XXXXX, okres XXXXX, ktorú mal yrobiť a dodať do 13.11.2011, následne po prevzatí finančnej hotovosti XXXXX vystavil príjmový pokladničný doklad č. 4/2011, kuchynskú linku však v stanovenom termíne ani po výzvach XXXXX nedodal, peniaze mu nevrátil, ale použil ich na vyplatenie iných svojich záväzkov, čím XXXXX, nar. XXXXX, trvalo bytom XXXXX, XXXXX, spôsobil škodu vo výške 1.200,-€. 
Odôvodnenie: 
Poverený príslušník Okresného riaditeľstva PZ, Obvodného oddelenia  XXXXX uznesením XXXXX zo dňa 15.05.2012 začal trestné stíhanie a súčasne vzniesol obvinenie XXXXX za prečin sprenevery podľa § 213 ods. 1 Tr. zák. v podstate na tom skutkovom základe, že po predchádzajúcej dohode s XXXXX, nar. XXXXX, bytom XXXXX, XXXXX prišiel dňa 30.09.2011 do Mestskej kaviarne v XXXXX kde prevzal od XXXXX finančnú hotovosť vo výške 1.200,-€ na výrobu a dodanie kuchynskej linky na adresu XXXXX, okres XXXXX, ktorú mal vyrobiť a dodať do 13.11.2011, následne po prevzatí finančnej hotovosti XXXXX vystavil príjmový pokladničný doklad č. 4/2011, kuchynskú linku však v stanovenom termíne ani po výzvach XXXXX nedodal, peniaze mu nevrátil, ale použil ich na vyplatenie iných svojich záväzkov, čím XXXXX, nar. XXXXX, trvalo bytom XXXXX, XXXXX spôsobil škodu vo výške 1.200,-€. 
	
	Na základe výsledkov skráteného vyšetrovania dala dozorujúca prokurátorka probačnej a mediačnej úradníčke Okresného súdu XXXXX dňa 12.07.2012 pokyn na vykonanie mediácie podľa § 3 ods.2  zák. č. 550/2003 Z. z. o probačných a mediačných úradníkoch a o zmene a doplnení niektorých zákonov.  ,

Výsledkom mediácie bolo, že dňa 23.07.2012 obv. XXXXX a poškodený XXXXX pred probačnou a mediačnou úradníčkou Okresného súdu  XXXXX  uzavreli dobrovoľne zmier. 

	Obvinený XXXXX súhlasil so schválením zmieru a zastavením trestného stíhania, vyhlásil, že spáchal skutok, za ktorý je trestne stíhaný, toto vyhlásenie vykonal slobodne, vážne, zrozumiteľne a určito a spôsobenú škodu uhradil dňa 20.06.2012 v plnej výške, teda vo výške 1.200,-€.

	Obvinený XXXXX dňa 16.08.2012 zložil na účet Krajskej prokuratúry  Trenčín číslo 1802073855/0200 sumu 250,-€. Z tejto sumy obv. XXXXX určil 50 %, teda sumu 125,-€, XXXXX a 50 % , teda sumu 125,-€  štátu na peňažnú pomoc poškodeným podľa osobitného zákona, čo je v súlade s ustanovením § 224 ods. 2 Tr. por.

	V priebehu skráteného vyšetrovania sa obv. XXXXX k spáchaniu trestnej činnosti v plnom rozsahu doznal a svoj čin úprimne oľutoval. 

	Okrem vlastného doznania je obv. XXXXX z trestnej činnosti usvedčený výpoveďou poškodeného XXXXX a listinným dôkazom, príjmovým pokladničným dokladom č. 4/2011, vystaveným XXXXX. 
	
Poškodený XXXXX do zápisnice o výsluchu svedka - poškodeného zo dňa 25.6.2012 ako aj do zápisnice z mediácie zo dňa 23.07.2012 potvrdil, že spôsobená škoda vo výške 1.200,- € mu bola XXXXX uhradená dňa 20.06.2012.

Poškodený XXXXX do zápisnice z mediácie zo dňa 23.07.2012 pred probačnou a mediačnou úradníčkou Okresného súdu  XXXXX súhlasil so schválením zmieru a zastavením trestného stíhania proti obv. XXXXX.

	Obvinený XXXXX je zamestnaný ako taxikár, v mieste bydliska má dobrú povesť, nebol priestupkovo riešený, ani súdne trestaný.

	 Podľa § 220 ods. 1Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom a
c)	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci.

	Podľa § 215 ods. 1 písm. g/ Tr. por. prokurátor zastaví trestné stíhanie ak sa schváli zmier medzi obvineným a poškodeným. 

	V trestnej veci obv. XXXXX  bolo možné rozhodnúť podľa citovaného ustanovenia Trestného poriadku aj preto, že sa konalo o prečine sprenevery podľa § 213 ods. 1 Tr. zák., za ktorý Trestný zákon ustanovuje trest odňatia slobody až na dva roky.

	Vzhľadom k tomu, že v trestnej veci obv. XXXXX boli splnené všetky zákonom stanovené podmienky na schválenie zmieru a zastavenie trestného stíhania podľa § 220 ods. 1 písm. a/, b/, c/ Tr. por. a podľa § 215 ods. 1 písm. g/ Tr. por., rozhodla som tak, ako je uvedené vo výrokovej časti tohto uznesenia, nakoľko mám za to, že s prihliadnutím na povahu a závažnosť spáchaného prečinu, na mieru akou bol týmto prečinom dotknutý verejný záujem a tiež s prihliadnutím na osobu obvineného, jeho osobné a  majetkové pomery možno takýto spôsob rozhodnutia považovať za dostačujúci.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lenka Danihlíková
prokurátorka